

**UPRAVNI ODJEL ZA PROSTORNO UREĐENJE,**

**ZAŠTITU OKOLIŠA I KOMUNALNE POSLOVE**

**Povjerenstvo za provedbu javnog natječaja**

**KLASA: 112-02/23-01/7**

**URBROJ: 2198-07-23-27**

**Zadar, 5. lipnja 2023. godine**

Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), tročlano Povjerenstvo za provedbu javnog natječaja za prijam u službu u Upravni odjel za prostorno uređenje, zaštitu okoliša i komunalne poslove (u daljnjem tekstu: Povjerenstvo), objavljuje slijedeći

**POZIV**

**na prethodnu provjeru znanja i sposobnosti kandidata**

Prethodna provjera znanja i sposobnosti kandidata, radi provjere stručnih i općih sposobnosti kandidata prijavljenih na javni natječaj za prijam u službu u Upravni odjel za prostorno uređenje, zaštitu okoliša i komunalne poslove, objavljenog u „Narodnim novinama“ broj 50/2023 od 10. svibnja 2023. godine, održat će se kako slijedi:

**1. savjetnik**, radno mjesto broj 93. iz Pravilnika u Odsjeku za zaštitu okoliša i prirode te gospodarenje otpadom, 1 izvršitelj, na neodređeno vrijeme, uz obvezan probni rad u trajanju od 3 mjeseca

**dana 12. lipnja (ponedjeljak) 2023. godine u Domu Županije u prostorijama Velike vijećnice, Božidara Petranovića 8, 23000 Zadar, s početkom u 8,30 sati**

**2. savjetnik,** radno mjesto broj 123. iz Pravilnika u Odsjeku za provedbu dokumenata prostornog uređenja i gradnje i ozakonjenje zgrada – Benkovac, 1 izvršitelj, na neodređeno vrijeme, uz obvezan probni rad u trajanju od 3 mjeseca

**dana 12. lipnja (ponedjeljak) 2023. godine u Domu Županije u prostorijama Velike vijećnice, Božidara Petranovića 8, 23000 Zadar, s početkom u 10,00 sati**

**3. viši** **referent-vježbenik**, radno mjesto broj 109. iz Pravilnika u Odsjeku za provedbu dokumenata prostornog uređenja, ozakonjenje zgrada i procjenu vrijednosti nekretnina, Pododsjek za procjenu vrijednosti nekretnina, 1 izvršitelj, na određeno vrijeme od 12 mjeseci

**dana 12. lipnja (ponedjeljak) 2023. godine u Domu Županije u prostorijama Velike vijećnice, Božidara Petranovića 8, 23000 Zadar, s početkom u 10,00 sati**

**4. referent-vježbenik**, radno mjesto broj 143. iz Pravilnika u Odsjeku za provedbu dokumenata prostornog uređenja i gradnje i ozakonjenje zgrada – Pag, 1 izvršitelj, na određeno vrijeme od 12 mjeseci

**dana 12. lipnja (ponedjeljak) 2023. godine u Domu Županije u prostorijama Velike vijećnice, Božidara Petranovića 8, 23000 Zadar, s početkom u 12,00 sati**

**Pravo pristupa na prethodnu provjeru znanja i sposobnosti imaju kandidati koji su dostavili pravovremene i potpune prijave, koji udovoljavaju propisanim i objavljenim uvjetima javnog natječaja i koji su dobili poziv za testiranje.**

**S kandidatima koji polože pisano testiranje, Povjerenstvo će provesti intervju istog dana odmah nakon pisanog testiranja.**

Prethodna provjera znanja i sposobnosti temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11, 4/18, 112/19).

I. Kandidati su se dužni pridržavati utvrđenog vremena testiranja. Za kandidata, koji udovoljava propisanim i objavljenim uvjetima javnog natječaja, a koji ne pristupi prethodnoj provjeri znanja i sposobnosti u zakazano vrijeme, bez obzira na razloge ili tijekom njena trajanja odustane od iste, smatrat će se da je povukao prijavu na javni natječaj.

II. Mole se kandidati sa sobom ponijeti osobnu iskaznicu ili drugu identifikacijsku ispravu.

III. Za vrijeme pisanog testiranja kandidatima nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provodi provjera,

- razgovarati s ostalim kandidatima ili na drugi način remetiti mir i red.

Ukoliko se kandidat ponaša neprimjereno ili prekrši neko od prethodno opisanih pravila, bit će zamoljen da se udalji sa testiranja, a njegov rezultat i rad Povjerenstvo neće bodovati.

IV. Pravni izvori za pripremanje kandidata za prethodnu provjeru znanja su sljedeći:

**1. za radno mjesto broj 93. iz Pravilnika, savjetnik u Odsjeku za zaštitu okoliša i prirode te gospodarenje otpadom:**

- Zakon o zaštiti okoliša („Narodne novine” broj 80/13, 153/13, 78/15, 12/18, 118/18);

- Zakon o zaštiti prirode („Narodne novine” broj 80/13, 15/18, 14/19, 127/19);

- Zakon o gospodarenju otpadom („Narodne novine” broj 84/21);

- Zakon o zaštiti zraka („Narodne novine” broj 127/19, 57/22);

- Zakon o klimatskim promjenama i zaštiti ozonskog sloja („Narodne novine“ broj 127/19);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

**2. za radno mjesto broj radno mjesto broj 123. iz Pravilnika, savjetnik, u Odsjeku za provedbu dokumenata prostornog uređenja i gradnje i ozakonjenje zgrada – Benkovac:**

- Zakon o općem upravnom postupku („Narodne novine“ broj 47/09, 110/21);

- Zakon o prostornom uređenju („Narodne novine“ broj 153/13, 65/17, 114/18, 39/189, 98/19);

- Zakon o gradnji („Narodne novine“ broj 153/13, 20/17, 39/19, 125/19);

- Zakon o postupanju s nezakonito izgrađenim zgradama („Narodne novine“ broj 86/12, 143/13, 65/17, 14/19);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

**3. za radno mjesto broj 109. iz Pravilnika, viši referent-vježbenik u Odsjeku za provedbu dokumenata prostornog uređenja, ozakonjenje zgrada i procjenu vrijednosti nekretnina, Pododsjek za procjenu vrijednosti nekretnina:**

- Zakon o općem upravnom postupku („Narodne novine“ broj 47/09, 110/21);

- Zakon o prostornom uređenju („Narodne novine“ broj 153/13, 65/17, 114/18, 39/189, 98/19);

- Zakon o gradnji („Narodne novine“ broj 153/13, 20/17, 39/19, 125/19);

- Zakon o postupanju s nezakonito izgrađenim zgradama („Narodne novine“ broj 86/12, 143/13, 65/17, 14/19);

- Zakon o procjeni vrijednosti nekretnina („Narodne novine“ broj 78/15);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020, 5/2021).

**4. za radno mjesto broj 143. iz Pravilnika, referent-vježbenik u Odsjeku za provedbu dokumenata prostornog uređenja i gradnje i ozakonjenje zgrada – Pag:**

- Zakon o općem upravnom postupku („Narodne novine“ broj 47/09, 110/21);

- Zakon o prostornom uređenju („Narodne novine“ broj 153/13, 65/17, 114/18, 39/189, 98/19);

- Zakon o gradnji („Narodne novine“ broj 153/13, 20/17, 39/19, 125/19);

- Zakon o postupanju s nezakonito izgrađenim zgradama („Narodne novine“ broj 86/12, 143/13, 65/17, 14/19);

- Uredba o uredskom poslovanju („Narodne novine“ broj 75/21);

- Statut Zadarske županije („Službeni glasnik Zadarske županije“ broj 11/2018 – pročišćeni tekst, 5/2020,

Izvori za pripremu kandidata objavljeni u «Narodnim novinama» dostupni su na mrežnoj stranici <https://narodne-novine.nn.hr/>, izvor objavljen u „Službenom glasniku Zadarske županije“ dostupan je na linku <https://glasnik.zadarska-zupanija.hr/> .

V. Prethodna provjera znanja i sposobnosti kandidata obuhvaća:

- pisano provjeru znanja iz područja navedenih u pravnim izvorima za pripremanje kandidata,

- intervju.

VI. Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 20 bodova.

VII. Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje ili više od 50% ukupnog mogućeg broja bodova, Povjerenstvo će provesti intervju istog dana.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje su podnijeli prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

VIII. Kandidat koji je pristupio prethodnoj provjeri znanja i sposobnosti ima pravo uvida u rezultate provedenog postupka.

IX. Nakon provedenog postupka prethodne provjere znanja i sposobnosti, Povjerenstvo utvrđuje rang-listu kandidata prema ukupnom broju bodova ostvarenog na pisanom testiranju i intervjuu, te istu dostavlja pročelniku Upravnog odjela za prostorno uređenje, zaštitu okoliša i komunalne poslove, uz izviješće o provedenom postupku koje potpisuju svi članovi Povjerenstva.

X. Pročelnik Upravnog odjela za prostorno uređenje, zaštitu okoliša i komunalne poslove donijet će rješenje o prijmu u službu u zakonskom roku.

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument objavljen je na mrežnoj stranici Zadarske županije [www.zadarska-zupanija.hr](http://www.zadarska-zupanija.hr)

i na oglasnoj ploči Doma Županije, Božidara Petranovića 8, Zadar, s danom 5. lipnja 2023. godine.

**POVJERENSTVO ZA PROVEDBU JAVNOG NATJEČAJA**